b'\n_START_ARTICLE_\nWeisse Stadt\n_START_SECTION_\nHistorie\n_START_PARAGRAPH_\nBolign\xc3\xb8den i Berlin var etter den f\xc3\xb8rste verdenskrigen meget stor. Bydelen Reinickendorf ervervet derfor store tomter med tanke p\xc3\xa5 boligutbygging. _NEWLINE_Like s\xc3\xb8r for landsbyskogen skulle det legges en gate som sluttet seg til en hovedvei. Denne gaten (Schillerpromenade) som idag heter Aroser Allee, ble sammen med det \xc3\xb8vrige veinettet i omr\xc3\xa5det ferdig i 1914. Omr\xc3\xa5det for det fremtidige boligomr\xc3\xa5det besto da utelukkende av marker. _NEWLINE_S\xc3\xa5 sent som 1928 vedtok Berlin et s\xc3\xa6rprogram for oppf\xc3\xb8relsen av Siedlung Schillerpromenade, som p\xc3\xa5 folkemunne ble kalt Den hvite by som f\xc3\xb8lge av den hvite pussete fasaden. Betegnelsen Det sveitsiske kvarter kom p\xc3\xa5 folkemunne som f\xc3\xb8lge av de tilsvarende gatenavnene._NEWLINE_Siedlung Schillerpromenade ble oppf\xc3\xb8rt under ledelse av byr\xc3\xa5d for boligbygging (Stadtbaurat) Martin Wagner, som ogs\xc3\xa5 var ansvarlig for oppf\xc3\xb8ringen av Hufeisensiedlung i Britz, Siemensstadt i Spandau og Onkel Tom-Siedlung i Zehlendorf. Wagner ble oppsagt av nasjonalsosialistene i 1933 og emigrerte da til Tyrkia._NEWLINE_Som f\xc3\xb8lge av den verdensomspennende krisen i 1920-\xc3\xa5rene ble en rekke utbygginger skrinlagt. F\xc3\xb8rst i 1951 kom det til en utvidelse._NEWLINE_I juli 2008 ble Weisse Stadt som en av seks boligomr\xc3\xa5der f\xc3\xb8rt p\xc3\xa5 UNESCOs liste over verdensarven under tittelen Modernistiske boligomr\xc3\xa5der i Berlin.\n_START_SECTION_\nArkitektur\n_START_PARAGRAPH_\nMellom 1929 og 1931 ble det langs Aroser Allee bygget 1286 leiligheter i tre- og femetasjes kant- og rekkehus. Byggherre var et almennyttig boligbyggeselskap. Boligtettheten var relativt h\xc3\xb8y og den gjennomsnittlige leilighetsflaten var ca 50 m\xc2\xb2. Leiligheten var utstyrt med bad, wc, balkong og 98\xc2\xa0% med sentralvarme._NEWLINE_Boligomr\xc3\xa5det er med sin karakteristiske hvite fasade oppf\xc3\xb8rt i stilen Neue Sachlichkeit. Det fantes infrastruktur med kraftverk, vaskeri, barnehage, legekontor, apotek og 24 butikker. Til omr\xc3\xa5det h\xc3\xb8rte ogs\xc3\xa5 en folkeskole og en ungdomsskole. _NEWLINE_Blant de mest markante bygningene h\xc3\xb8rer Br\xc3\xbcckenhaus p\xc3\xa5 Aroser Allee, tegnet av Otto Rudolf Salvisberg.'